Аеродром Њујорк — Џон Ф. Кенеди

Међународни аеродром Џон Ф. Кенеди (IATA: JFK, ICAO: KJFK, ФАА ЛИД: JFK) (енгл. John F. Kennedy International Airport) налази се у Њујорку, у Сједињеним Америчким Државама. У почетку се звао аеродром Ајдлвајлд, а сада Кенеди — ЏФК. Аеродром се налази у четврти Јамајка, Квинс, у југоисточном делу Њујорка око 19 km од Доњег Менхетна. Аеродром ЏФК је најновији и најактивнији, поред још три аеродрома који постоје у Њујорку. Аеродромом управља Лучко надлештво Њујорка и Њу Џерзија (Port Authority of New York and New Jersey), које је такође надлежно за још три аеродрома у ширем подручју Њујорка: Аеродром Њуарк, Аеродром ЛаГвардија и Аеродром Тетерборо. На Аеродрому ЏФК је база нискотарифне авио-компаније Џет Блу ервејз, као и хабови за међународне операције Американ ерлајнса и Делта ер лајнса. Током 2000. године, аеродромом ЏФК се користило око 50.000 путника дневно. Линија ЏФК — Лондон Хитроу је најкоришћенија авио-линија у САД, са 2,9 милиона путника који су летели на овој линији 2000. године. Друге популарне дестинације на које се може летети са ЏФК су Париз, Франкфурт и Токио. Скоро 100 авио-компанија из више од 50 земаља врше редовне летове са ЏФК аеродрома. ЏФК није познат само као међународна капија САД (слоган аеродрома је „Где Америка поздравља свет“ (енгл. Where America Greets the World), већ има и велики број свакодневних домаћих летова. У 2006. години овај аеродром користило је 42,6 милиона путника; аеродром Њуарк око 35,4 милиона и аеродром Ла Гвардија око 26 милиона, тако да је укупан број авио-путника у Њујорку био око 104 милиона. У Србију, једном недељно и то до Приштине лети АТА ерлајнс. ЈАТ је, док је у време СФРЈ одржавао линију до Њујорка као и за време код шер аранжмана са Узбекистан ервејзом, такође користио аеродром ЏФК. Од 23 јуна 2016. Ер Србија врши летове до тог аеродрома. Магистрални правац Белт парквеј који пролази поред аеродрома јесте његова главна веза са градом Њујорком, Њу Џерзијем и државом Њујорк на западу, као и са Лонг Ајлендом на истоку. Монорејл систем ЕрТрејн ЏФК, завршен 2003, повезује га са линијама А и Е Њујоршког метроа, као и са Лонг Ајленд приградском железницом. Терминали ЏФК има пет активних терминала, који садрже укупно 130 гејтова. Терминали су нумерисани бројевима 1, 4, 5, 7 и 8. До почетка 90-их сваки терминал је био познат по главној авио-компанији која га је опслуживала, осим Терминала 4, који је био познат као Зграда за међународне доласке. Почетком 90-их сви терминали су добили бројеве осим терминала Тауер Ер, који се налазио изван подручја Централних терминала и није био нумерисан. Као и други аеродроми које контролише Лучка управа, терминалима на аеродрому ЏФК понекад управљају и одржавају независни оператери терминала. На аеродрому ЏФК, свим терминалима управљају авио-компаније или конзорцијуми авио-компанија које их опслужују, осим Терминала 4. Сви терминали могу да приме међународне доласке који нису претходно одобрени. Многе међутерминалне везе захтевају од путника да прођу безбедносну контролу, затим користе ЕрТрејн да би стигли до другог терминала, а затим поново прођу безбедносну контролу. Терминал 1 Терминал 1 је отворен 1998., 50 година након отварања аеродрома ЏФК, по налогу четириоперативна превозника: Ер Франс, Јапан ерлајнс, Корејан ер и Луфтханза. Ово партнерство је основано након што су четири авио-компаније постигле договор да тада постојећи међународни превознички капацитети нису адекватни за њихове потребе. Терминал 1 опслужују авио-компаније SkyTeam-а: Eр Фрaнс, Чajнa истерн ерлajнс, Корејан ер, Сaудиja и Скaндинeјвијaн ерлajнс; авио-компаније Star Alliance-а: Ер Чајна, Остријaн ерлajнс, Брисел ерлајнс, Луфтхaнзa, Свис, ТАП Пoртугaл, Теркиш ерлajнс и др.; и авио-компанија Oneworld-а: Royal Air Maroc. Друге авио-компаније које опслужују Терминал 1 укључују Ер Србију, ИТА ервејз... Авио-компаније и дестинације Референце Спољашње везе Слике Интернет страница Аеродрома Џон Ф. Кенеди Архивирано на веб-сајту Wayback Machine (1. јун 2007)